Συντεταγμένες: 43°30′53″N 0°24′15″E﻿ / ﻿43.51472°N 0.40417°E﻿ / 43.51472; 0.40417

Η **Μιράντ** (Γαλλικά: Mirande) είναι γαλλική κοινότητα στο νομό Ζερς, στη διοικητική περιοχή Οξιτανία, στα νοτιοδυτικά της Γαλλίας.

Η κοινότητα ανήκει στην ιστορική περιοχή της Γασκώνης. Είναι η μία από τις δύο υπονομαρχίες του νομού.

Έχει πληθυσμό 3.468 κατοίκους (2017).

Οι κάτοικοι ονομάζονται Μιρανταί (ζ).

Γεωγραφικά στοιχεία
-------------------

Το Δημαρχείο της κοινότητας
Η κοινότητα Μιράντ βρίσκεται στο νότιο τμήμα του νομού Ζερς, στη διοικητική περιοχή Οξιτανία, στα νοτιοδυτικά της Γαλλίας.

Είναι η μία από τις δύο υπονομαρχίες του νομού, η άλλη είναι η κοινότητα Κοντόμ και πρωτεύουσα του νομού η Ως.

Έχει πληθυσμό 3.468 κατοίκους (2017) και η ευρύτερη αστική περιοχή της συγκεντρώνει 3.927 κατοίκους (2017).

Η κοινότητα Μιράντ διασχίζεται από τους ποταμούς Μπαΐζ και Λιζέ.

Η έκταση είναι 23,42 τετραγωνικά χιλιόμετρα και το υψόμετρο κυμαίνεται ανάμεσα στα 139 και 268 μέτρα.

Η πόλη, που βρίσκεται στην περιοχή επιρροής του ωκεάνιου κλίματος, χαρακτηρίζεται από ήπιους και υγρούς χειμώνες, καθώς και από ζεστά, συχνά θυελλώδη καλοκαίρια.

Ιστορικά στοιχεία
-----------------

Ο πύργος του ρολογιού
Το όνομα της πόλης προέρχεται από τον μεσαιωνικό τοπωνυμικό σχηματισμό Miranda, που όπως στα λατινικά έτσι και στη γλώσσα του οκ σημαίνει «παρατηρητήριο», που αργότερα στα γαλλικά έγινε Μιράντ.

Η Μιράντ ιδρύθηκε το 1281 και ήταν ένα από τα οχυρωμένα χωριά του 13ου αιώνα, χτισμένο στην αριστερή όχθη του ποταμού Μπαΐζ. Στη γύρω περιοχή, πολλά προϊστορικά ερείπια και τύμβοι μαρτυρούν αρχαία κατοίκηση της περιοχής.

Τα κτερίσματα που έχουν βρεθεί στην περιοχή της κοινότητας, αλλά και πολλά τυχαία ευρήματα, το τελευταίο από τα οποία είναι ένα μαρμάρινο κεφάλι αγάλματος που αποκαλύφθηκε κατά τη διάρκεια εργασιών που πραγματοποιούνταν σε έναν δρόμο της κοινότητας, στηρίζουν την υπόθεση μιας γαλατορωμαϊκής εγκατάστασης στο έδαφος όπου βρίσκεται η σύγχρονη πόλη.

Χάρη στην ιδανική της τοποθεσία στον ποταμό Μπαΐζ, γνώρισε ταχεία επέκταση και σύντομα βρέθηκε μέσα σε ισχυρές οχυρώσεις.

Μνημεία- Αξιοθέατα
------------------

Η πλατεία Ασταράκ
* Το Δημαρχείο

* Ο καθεδρικός ναός της πόλης
* Η πλατεία Ασταράκ, η κεντρική πλατεία, περιστοιχίζεται από στοές
* Ο πύργος του ρολογιού
* Ο πύργος Ροάν
* Το Μουσείο Καλών Τεχνών και Διακοσμητικών Τεχνών. Περιέχει μια πλούσια συλλογή από ιταλικούς, φλαμανδικούς και γαλλικούς πίνακες από τον 15ο έως τον 19ο αιώνα και αξιόλογη συλλογή κεραμικών.

Εξωτερικοί σύνδεσμοι
--------------------

* Η ιστοσελίδα του Γραφείου Τουρισμού της πόλης (Γαλλικά)
* Η επίσημη ιστοσελίδα της πόλης (Γαλλικά)

Παραπομπές
----------

1. ↑  «Base officielle des codes postaux» La Poste. 1  Οκτωβρίου 2018.
2. ↑  (Γαλλικά) *Code INSEE*.
3. ↑  «Populations légales 2020» Εθνικό Ινστιτούτο Στατιστικής και Οικονομικών Μελετών. 29  Δεκεμβρίου 2022.
4. ↑  *répertoire géographique des communes*. Institut national de l'information géographique et forestière. Ανακτήθηκε στις 26  Οκτωβρίου 2015.
5. ↑ . «insee.fr/fr/statistiques/4269674?geo=COM-32256».
6. ↑ . «habitants.fr/mirande/services-publics».
7. ↑  Albert Dauzat et Charles Rostaing, Dictionnaire étymologique des noms de lieu en France, Paris, Librairie Guénégaud, 1979(ISBN 2-85023-076-6), p. 458b
8. ↑ . «en.wikisource.org/wiki/1911\_Encyclop%C3%A6dia\_Britannica/Mirande».
9. ↑ . «mirande.fr/fr/information/72913/histoire-patrimoine».

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 168168092
* LCCN: n85039171
* GND: 4731305-5
* BNF: cb15255842k (data)

 |

 |